Subject: Täiendus 30.01.2026 saadetud kirjale Põhja-Pärnumaa Vallavolikogu esimehe käskkirjad 1-8/35 ja 1-8/1 (DP eelnõu 18.02.2026)
From: "Maarja Maranik" <[email-masked]>
To: "Justiits- ja Digiministeerium" <[email-masked]>
Cc: "Victoria Tamme - JUSTDIGI" <[email-masked]>
Date: Mon, 9 Mar 2026 13:50:24 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Edastan täiendavad materjalid 30. jaanuaril saadetud kirjale:

1.	Andres Metsoja 25.veebruaril saadetud e-kirja. Metsoja kirjutab,
et ühiselt kujundati seisukoht. Antud ühise seisukohaga ei nõustu mitmed
juhtgrupi liikmed. Metsoja väitel tellis ta õigusliku analüüsi suulises
vestluses advokaadibüroolt LMP-lt.
2.	Maarja Maraniku 3. märtsil vallavalitsusse saadetud kiri (praeguse
hetkeni vastamata)

Kirjad kopeeritud originaalkujul ning leitavad siit:

Saatja: Andres Metsoja <[email-masked]>
Saatmisaeg: kolmapäev, 25. veebruar 2026 15:18
Adressaat: [email-masked]; Taastuvenergia Juhtgrupp
<[email-masked]>
Teema: Re: Juhtgrupp - ettepanek kokku tulla K, 04.03.2026 kell 16.30

Tere aulised,

Juhtgrupi roll on koostada volikogule taastuvenergeetika teekaart. Selle
arutelu aluseks saatsin töödokumendi, mida põgusalt kohtumisel ka
käsitlesime. Ühiselt kujundasime seisukoha, et tellime Põhja-Pärnumaa
võimalike otselepingute hinnastamisele õigusliku analüüsi. Ühtlasi tellime
analüüsi ka parkide kumulatiivse  keskkonnamõju hindamise vajadusega.

Juhtgrupi kohtumisel leppisime, et tuleme uuesti kokku kui õiguslik
hinnang on valminud. Töö teaostamiseks kulub partneril ca kaks nädalat.
Kui on soov vahepaelsel ajal siiski koguneda siis teeme seda 04.03.2026
kell 16.30

Esimesel kohtumisel ei tõstatanud keegi kohalolijaist ei töökorra ega
juhatamise küsimust. Ühtlasi ei tehtud ühtegi ettepanekut täiendavate
arutelude teemade osas. Tuleme siis kokku ja arutame.

Tervitades,

Andres Metsoja

Saatja: Maarja Maranik
Saatmisaeg: teisipäev, 3. märts 2026 22:33
Adressaat: Põhja-Pärnumaa Vallavalitsus <[email-masked]>
Koopia: Tiina Roht <[email-masked]>
Teema: Arupärimine taastuvenergeetika juhtgrupi otsustusprotsessi ja
rahaliste kohustuste õiguspärasuse kohta

Tere,

Volikogu esimehe käskkirjadega (nr 1-8/35 ja nr 1-8/1) on moodustatud
taastuvenergeetika töörühm ja selle tegevust koordineeriv juhtgrupp.
Tegemist on üksustega, mille eesmärk on info vahendamine, mitte valla
nimel rahaliste kohustuste võtmine ega valla nimel lepinguliste kohustuste
tekitamine.

Palun selgitust, kas ja millisel õiguslikul alusel on võimalik teha
vallale siduvaid otsuseid ning võtta rahalisi kohustusi koosolekutel,
millel puudub ametlik otsustuspädevus, mida ei protokollita ning mille
liikmed on ise viidanud protsessi läbipaistmatusele?

Eelnimetatud küsimus on tõusetunud seoses volikogu esimehe Andres Metsoja
25. veebruari 2026 e-kirjaga, milles ta teatab: „Ühiselt kujundasime
seisukoha, et tellime Põhja-Pärnumaa võimalike otselepingute
hinnastamisele õigusliku analüüsi. Ühtlasi tellime analüüsi ka parkide
kumulatiivse  keskkonnamõju hindamise vajadusega“.

Palun selgitada järgnevat:

1.	"Ühise seisukoha" olemasolu ja osapooled: Kes on need isikud,
kellega koos kõnealune seisukoht kujundati? Kirjavahetuses on vähemalt osa
juhtgrupi liikmeid vaidlustanud, et analüüsi tellimine oleks juhtgrupis
ühiselt kokku lepitud, ning viidatud on protokolli puudumisele. Palun
selgitada, millele tugineb väide „ühiselt kujundasime seisukoha.”
2.	Rahalise kohustuse võtmise õigus: Kas volikogu esimehel on
seaduslik alus võtta vallale rahalisi kohustusi (käesoleval juhul
õigusliku analüüsi tellimine) mitteformaalse juhtgrupi väidetava „ühise
seisukoha“ alusel olukorras, kus puudub vallavalitsuse vastav korraldus
või volikogu ametlik otsus?
3.	Analüüsi tellimise asjaolud: Kes on konkreetne isik, kes on valla
nimel allkirjastanud tellimuse või lepingu nimetatud analüüsi
teostamiseks? Milline õigusbüroo on täitjaks valitud, milline on töö
maksumus ning milliselt eelarverealt on kavas selle eest tasuda?
4.	Asjaajamise korraldus ja dokumenteerimine: Kuidas on tagatud valla
asjaajamise korrektsus, kui volikogu esimees on kinnitanud, et kohtumisi
ei protokollita ning tegemist on vaid „töödokumendiga“, kuid samal ajal
tehakse selle raames kulutusi valla eelarvest?

Taastuvenergeetika on vallaelanike jaoks tähtis teema, mis eeldab
täielikku läbipaistvust. Mitteametlikud vestlusringid ei tohiks asendada
seadusega ettenähtud menetluskorda, eriti kui tegemist on valla rahaliste
vahendite kasutamisega.

Lugupidamisega,

Põhja-Pärnumaa valla volinik

Maarja Maranik